નાઈન કિડ્ઝના બાળકોએ જુનિયર કે.જી.માં પ્રવેશ લીધો ત્યારે ધોરણ-૧થી સીબીએસઇ બોર્ડ લાગશે તેમ કહી ઊંચી ફી વસૂલી હતી અને હવે જ્યારે વિદ્યાર્થીઓ ધોરણ-૧માં આવવાના છે ત્યારે સીબીએસઇ બોર્ડના બદલે ગુજરાત બોર્ડમાં પ્રવેશ આપવાનું કહેવામાં આવી રહ્યું છે.ઉપરાંત ધોરણ-૧ની ફી રૂ. ૫૦ હજાર જેટલી રાખવામાં આવી હોઈ વાલીઓએ આ ફી વધારાનો પણ વિરોધ કર્યો હતો. આ મુદ્દે વાલીઓના હોબાળા બાદ સ્કૂલ સંચાલકોએ બે દિવસનો સમય માગ્યો છે ત્યાર બાદ વાલીઓ સાથે બેઠક કરી પ્રશ્નનો નિરાકરણ લાવવાનો પ્રયાસ કરવામાં આવશે.